****

Hrvatsko keramičarsko udruženje/Croatian Ceramic Association

[www.kerameikon.com](http://www.kerameikon.com)

Grupni član Međunarodne akademije za keramiku IAC, Ženeva

Group member of IAC, International Academy of Ceramics, Geneva

Predsjednica Kerameikona / President of Kerameikon: Željka Bračko

Sjedište: Križanićeva 13, 42000 Varaždin, Hrvatska /Croatia

Izložbeni prostor: GALERIJA K10, Kukuljevićeva 10, Varaždin, Hrvatska/Croatia

[kerameikon@gmail.com](mailto:kerameikon@gmail.com); [zeljka.bracko7@gmail.com](mailto:zeljka.bracko7@gmail.com);

<https://www.facebook.com/pages/category/Not-a-Business/HKU-Kerameikon-104935578142008/>

**PROGRAM CERAMICA MULTIPLEX 2024**

Poziv za prijavu za sudjelovanje na izložbi „U krugu, u svjetlosti, u boji, u radosti“

**IZ CIKLUSA KERAMEIKON & prijatelji**

**Pozivamo Vas da sudjelujete na skupnoj, tematskoj, žiriranoj izložbi članova i prijatelja Kerameikona, iz ciklusa „Kerameikon&prijatelji“, koja se tradicionalno svake godine održava u vrijeme oko adventa u izlozima KERAMEIKONOVE Galerije K10 u Varaždinu (početak adventa 2024: nedjelja, 1. prosinca 2024.)**

**Vrijeme održavanja izložbe:** **30.11.2024. - 16.1.2025.**

**Mjesto održavanja: IZLOZI KERAMEIKONOVE Galerije K10,**

**Varaždin, Kukuljevićeva 10**

**Organizator izložbe: KERAMEIKON-HKU, Hrvatsko keramičarsko**

**udruženje, Varaždin**

**Rok za prijavu: 7.11. 2024. (četvrtak), do ponoći**

**Autorica koncepcije i kustosica**: **Višnja Slavica Gabout, povjesničarka umjetnosti i likovna kritičarka**

**Koordinatorica: Željka Bračko, Sanja Brezovec**

**Koncepcija:**

Mjesec prosinac i vrijeme adventa za mnoge je jedno od najljepših razdoblja u godini. Premda u dubokoj zimi, ono pršti u svjetlosti, u boji, u radosti, u toplini emocija. Jer vrijeme je to blagdana i blagdanskog raspoloženja, svečane atmosfere i osmijeha. Razdoblje je to uzbuđenja i darivanja, dobrih želja i pozitivnih vibracija. Isto tako, doba je to užurbanog kupovanja i priprema za slavlje; doba druženja i časkanja. Nekima je to vrijeme međutim rezervirano za povlačenje u krug obitelji; u mirniji, tradicionalniji, tiši ambijent. Ipak, u današnje vrijeme advent je dobio novi, suvremeni premaz, s novim značenjem i dodatnim konotacijama. Postao je naglašeno konzumeristički i izrastao u široko korišteni prodajni brend, pretvorivši se u šareni, glasni spektakl i turističku manifestaciju. Dodajući svom izvornom značenju potrošačko-marketinški aspekt, s bogatim asortimanom privlačnih kupovnih artikala - i senzacija koji pršte iz njegova sve većeg roga obilja. Pritom, u duhu suvremenih tendencija miješa značaj krugova koji obuhvaćaju privatno i javno, pa preklopivši važnost prostora unutar kruga dom-trg-ulica premješta događanja iz unutarnjih u vanjske prostore, preferirajući ove potonje kao masovne prostore zabave i sajamske prodaje. Svjedočimo danas tako suvremenom adventu, koji je postao konzumeristička kakofonija svjetla, boja, zvukova i reklama, brzog ritma i blještavih ekrana, glasne glazbe i novih tehnologija. Donosi on novi pogled na blagdansko vrijeme i utječe na njegovu drukčiju percepciju. Percepciju iz perspektive nove generacije, pa se njegova ranija predodžba i ranije značenje transformira redefinira. Sad se nudi blještavilo i šarenilo, koje nas – začudo, u toj svojoj suvremenoj varijanti često opčinjava. Opčinjava jer opija naše senzore, pa se zbilja načas transformira i dobiva jednu drukčiju, bajkovitu dimenziju u to posebno adventsko vrijeme, s magičnom silom koja nas počesto uvlači u svoj začarani krug. Na nama tad ostaje da otkrijemo gdje su u tom krugu iluzije, a gdje istinski sretni trenuci.

Umjetnici-keramičari se pozivaju da na tu aktualnu temu odgovore suvremeno i da je na svoj individualni, autorski kreativan način komentiraju prema svom osobnom osjećaju: lirsko-poetski i asocijativno, metaforički ili narativno, kritički – i možda s dozom humora.

Višnja Slavica Gabout

**Uvjeti za prijavu:**

* **pravo prijave i sudjelovanja na izložbi imaju članovi KERAMEIKON-a koji su uredno podmirili članarinu za 2024. godinu, počasni članovi KERAMEIKON-a te keramičari-prijatelji KERAMEIKON-a, kao i članovi ULUPUH-a, HDLU-a i ostalih strukovnih udruga, sukladno statutu Kerameikon-a**
* **prijavljuju se recentni, neizlagani radovi nastali 2023. i 2024. g.**
* **kako su izložbeni prostor izlozi galerije (uz koje su još dodatno priključeni, u produžetku, i postamenti), potrebno je voditi računa o maksimalnim dimenzijama svakog pojedinačnog rada koji se prijavljuje, kao i o dimenzijama kompozicija i instalacija; maksimalne dimenzije svakog pojedinačnog DJELA ne bi smjele u cjelini prelaziti 25x25x25 cm**
* **radovi koji se prijavljuju bit će žirirani od strane Umjetničkog savjeta Kerameikon-a, na način i u skladu sa Statutom Kerameikon-a**
* **autori koji su članovi Umjetničkog savjeta Kerameikon-a ne mogu se prijaviti na žiriranje, ali mogu izlagati kao gosti izložbe, na poseban poziv i u selekciji kustosice izložbe**
* **radovi će biti žirirani preko fotografija**
* **svaki autor na žiriranje može prijaviti do 3 rada**
* **uvjet za prijavu radova za ovu izložbu je suvremeni pristup, pa se autori pozivaju da se izraze na suvremen i kreativan način, fokusirajući se na skulpturu, objekt, skulpturalnu kompoziciju, asamblaž, svjetlosni objekt i instalaciju**
* **na izložbi mogu sudjelovati autori koji su prošli selekciju**
* **radovi trebaju biti realizirani primarno u keramičkom mediju (u svim vrstama keramike i u porculanu), tretirani prema izvedbenim pravilima keramičke struke, ali uz to je dozvoljena i primjena drugih materijala i eksperimentalnih tehnika. Pritom su preporučljiva, u odnosu na zadanu temu, maštovita zajedništva keramike s drugim materijalima i medijima, kao i s pronađenim, odbačenim (objets trouvés) i gotovim proizvodima (ready-made).**
* **izložba će biti popraćena adekvatnim katalogom/deplijantom i e-pozivnicom**

**Način prijave:**

**Radovi se prijavljuju** **isključivo elektronskim putem i u tu svrhu potrebno je**

**najkasnije do 7.studenog 2024. poslati na dvije e-adrese:** **[visla.slavica@gmail.com](mailto:visla.slavica@gmail.com) i**

[**zeljka.bracko7@gmail.com**](mailto:zeljka.bracko7@gmail.com)

* **ISPUNJENU ONLINE PRIJAVNICU (u privitku)**
* **FOTOGRAFIJE RADA/RADOVA**

**Fotografije trebaju biti u JPG ili TIF formatu i CMYK modu, u rezoluciji već pripremljenoj za tisak: ne manjoj od 300 dpija, oko 3000 pixela duža strana fotografije (ili veličina najmanje 2 MB). Rad/radovi trebaju biti snimljeni iz najmanje tri osnovna kuta gledanja.**

**U svrhu pravilnog postava, uz fotografiju/fotografije rada, u slučaju potrebe, možete priložiti uputstvo ili skicu.**

**Molimo Vas da fotografiju/fotografije imenujete istim nazivom koji/koje ste naveli u Prijavnici, kako bismo mogli povezati fotografiju i opis iz prijavnice. Mail-poruku naslovite „za izložbu U KRUGU, U SVJETLOSTI, U BOJI, U RADOSTI“.**

**Oni autori koji prijavnicu i fotografije radova ne mogu poslati elektronskim putem molimo da se jave kustosici izložbe, ili koordinatorici Željki Bračko, na kontakte** [**visla.slavica@gmail.com**](mailto:visla.slavica@gmail.com) **i**

[**zeljka.bracko7@gmail.com**](mailto:zeljka.bracko7@gmail.com)

* **o rezultatima žiriranja svi autori biti će pismeno obaviješteni najkasnije do 11.11.2024.**

**Prijavom na ovaj natječaj autor potvrđuje svoju suglasnost korištenja predanih materijala od strane KERAMEIKON-a u promidžbene svrhe izložbe „*U KRUGU, U SVJETLOSTI, U BOJI, U RADOSTI“* (public relations). U druge svrhe predani materijali se neće koristiti. Predajom prijavnice i slanjem fotografija autor garantira vlasništvo na svim pravima za njihovo objavljivanje. KERAMEIKON ne može preuzeti obvezu produkcije i opreme radova.**

**Napomena:**

**Autori dostavljaju i otpremaju radove o svome trošku (osobno, poštom, ili dostavom).**

**SUMMA SUMMARUM/ ROKOVI, INFO**

* **Prijava: ČETVRTAK, 7. 11. 2024., do ponoći. Nakon toga neće se više biti moguće prijaviti. Prijava mora sadržavati prijavnicu s podacima o autoru i radovima te fotografije radova u rezoluciji već pripremljenoj za tisak (vidjeti gore).**
* **Rezultati žiriranja: 11.11.2024.**
* **Dostava radova:**

- **za autore iz Varaždina i okolice, te za sve autore koji će sami dostaviti radove direktno u galeriju:**

**radove je moguće dostaviti u KERAMEIKON-ovu Galeriju K10, Kukuljevićeva 10 u Varaždinu u terminu:**

**SUBOTA 23.11.2024. od 11-12h**

**- za autore koji će slati radove nekom od paketnih distribucija, adresa za slanje je:**

**Sanja Brezovec**

**Trg Pavla Štoosa 16a**

**42000 Varaždin**

**Tel: 098/969 83 47**

**Radovi koji se šalju trebaju stići u vremenu do zaključno 26. 11.2024. Radove treba dostaviti adekvatno upakirane za transport, u obliku koji neće ugrožavati njihovu sigurnost. KERAMEIKON ne odgovara za eventualna oštećenja radova. Na paket treba obavezno napisati ime autora i naziv rada/radova, s naznakom „za izložbu IZ BAKINE ŠKRINJE“.**

* **Postav izložbe: subota, 30.11.**
* **Otvorenje izložbe: INFO uz obavijest o rezultatima žiriranja**

**Srdačan pozdrav**

**KERAMEIKONOV Organizacijski tim izložbe**

**Kontakti:**

**Višnja Slavica Gabout, kustosica izložbe**

[**visla.slavica@gmail.com**](mailto:visla.slavica@gmail.com)

**099 461 5929**

**Željka Bračko, koordinatorica izložbe**

[**zeljka.bracko7@gmail.com**](mailto:zeljka.bracko7@gmail.com)

**098 942 81 02**